text: 6/5/2010 - 19:22h - laMalla.cat
  J.J. Abrams torna amb els espies
  Quan fa molts, molts mesos, l'NBC va encarregar al nen maco de Hollywood un pilot sobre espies (dels molts pilots que les cadenes encarreguen per després quedar-se només uns quants), no hi havia gaire dubte que el projecte acabaria materialitzant-se.
  Ei tius, que tinc sèrie nova!
  Fa uns dies que ho han confirmat (que a aquestes alçades de l'any ja toca): l'amic J.J. Abrams (sip, Felicity, Alias, Lost, Fringe) estarà al darrera d'Undercovers, una sèrie protagonitzada per una jove parella d'espies retirats que, a causa de la desaparició d'un antic company, han de tornar a exercir d'espies.... i en parella.
  No sé vosaltres, però per molt que això faci tufillo a Mr and Mrs. Smith (pel·lícula que, per cert, em diverteix d'allò més), estant el nostre J.J. al darrera, segurament podrem esperar molt, molt més. Al cap i a la fi, qui ens havia de dir que la simple premissa d'una universitària que també és espia seria la grandesa absoluta que va mostrar Alias al seu pilot (us he dit mai que sempre que tinc crisis teligioses me les curo mirant el pilot d'Alias?)
  I ara bé la bona: com va fer amb el pilot d'Alias i amb el de Lost, Abrams és el director del pilot d'Undercovers... així, pujant les expectatives. Ai amics, ja tinc ganes que arribi la temporada vinent!